  Майя Бывальцева 18-тӥ куартолэзьлы Удмуртиын коронавирус инфекциен черлан 11 выль учыръёсты пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Covid-19 диагноз Ижкарын кык адямилэн зэмаз, Балезино ёросын – куинь адямилэн, Ува ёросын – кык адямилэн, Алнаш, Вотка, Дэри ёросъёсын но Можгаын - быдэн одӥг адямилэн. Та дырлы Удмуртиын коронавирус инфекциен черлан 452 учыр лабораториосын зэматэмын, сизьым адямилэн тазалыкез секыт. 223 мурт йӧназ ни, 14 адями улонысь кошкиз.  Тегъёс: Тазалык Ижкар Удмуртия коронавирус АлександрБречалов  